23 Ke fakatoetoe aka te mataupu, e fakamautinoa aka pefea me e filifili ne koe a fakafiafiaga aoga? Tiakina so se fakafiafiaga telā e fakaasi faka‵sau mai i ei a faifaiga matagā, ko amioga ma‵sei kolā e taku fakamaseigina i te Muna a te Atua. Tau‵tali i akoakoga fakavae i te Tusi Tapu kolā e mafai o fakaaoga ki vaegā fakafiafiaga kolā e se taku ‵tonu mai i ei. ‵Kalo keatea mai fakafiafiaga kolā e fakalogo‵mae atu ki tou loto lagona, kae ke fiafia foki koe o tiakina a fakafiafiaga katoa kolā e mafai o se ‵lei i ei a lagonaga o nisi tino, maise eiloa ‵tou taina tali‵tonu. Ke na fai sau fakaikuga mautinoa ke avatu a vikiga ki te Atua mai te faiga o mea konā kae ke tumau koe mo tou kāiga i te alofa o te Atua.